Document ID: 32001D0911

Title and Content:
Απόφαση της Επιτροπής της 19ης Δεκεμβρίου 2001 για την τροποποίηση, για τέταρτη φορά, της απόφασης 2001/740/ΕΚ όσον αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο [κοινοποιηθείσα υπό τον αριθμό Ε(2001) 4601] (Κείμενο που παρουσιάζει ενδιαφέρον για τον ΕΟΧ) (2001/911/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε την τελευταία φορά από την οδηγία 92/118/ΕΟΚ(2), και ιδίως το άρθρο 10, την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9, Εκτιμώντας τα ακόλουθα: (1) Η απόφαση 2001/740/ΕΚ της Επιτροπής(4), όπως τροποποιήθηκε τελευταία με την απόφαση 2001/848/ΕΚ(5), αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο. (2) Ορισμένες κομητείες στη Μεγάλη Βρετανία, οι οποίες αναγράφονται στο παράρτημα ΙΙΙ, δεν εμφάνισαν καμία εστία αφθώδους πυρετού κατά τη διάρκεια της παρούσας επιδημίας ενώ άλλες έχουν παραμείνει απαλλαγμένες από τη νόσο επί χρονικό διάστημα άνω των τριών μηνών. Κατόπιν τούτου φαίνεται σκόπιμη η περαιτέρω διεύρυνση της περιοχής από την οποία επιτρέπεται η αποστολή ορισμένων κρεάτων. (3) Η βελτιωμένη ζωοϋγειονομική κατάσταση θα μπορούσε να δώσει τη δυνατότητα καθορισμού όρων για την ελεγχόμενη αποστολή από ορισμένες περιοχές στη Μεγάλη Βρετανία ζώντων ευπαθών ζώων σε άλλα κράτη μέλη. Όμως οι συνθήκες αυτές πρέπει να λαμβάνουν υπόψη τις διατάξεις της οδηγίας 98/256/ΕΚ του Συμβουλίου, σχετικά με επείγοντα μέτρα για προστασία από τη σπογγώδη εγκεφαλοπάθεια των βοοειδών(6). (4) Επί πλέον, επειδή παρατηρήθηκαν πολύ ολίγες εκδηλώσεις εστιών αφθώδους πυρετού σε χοίρους και, ακόμη, οι πλέον σημαντικές περιοχές αναπαραγωγής και εκτροφής χοίρων στη Μεγάλη Βρετανία παρέμειναν απαλλαγμένες από την ασθένεια καθόλη τη διάρκεια της επιδημίας αυτής, φαίνεται σκόπιμο να επιτραπεί υπό συνθήκες ελεγχόμενες η αποστολή ζώντων χοιροειδών από τη Μεγάλη Βρετανία προς άλλα κράτη μέλη. (5) Είναι δυνατή η μείωση ορισμένων απαιτήσεων όσον αφορά τη διαμονή και την επαφή, αναγκαίων προκειμένου να διασφαλίζεται η πιστοποιούμενη υγειονομική κατάσταση, για χοίρους που μετακινούνται μεταξύ εκμεταλλεύσεων οι οποίες κατά τη νομοθεσία του Ηνωμένου Βασιλείου θεωρούνται ως ενιαία επιδημιολογική ομάδα που πρέπει να διασφαλίζει ότι κάθε μετακίνηση ευπαθών ζώων προς μία από τις εκμεταλλεύσεις που υπόκεινται σε ενιαία άδεια κατάληψης πρέπει να απαγορεύει την αποστολή από οποιαδήποτε από τις εκμεταλλεύσεις τις καλυπτόμενενες από την άδεια στο πλαίσιο των όρων της παρούσας απόφασης. (6) Επίσης θεωρείται σκόπιμο να επιτραπεί η συγκέντρωση ζώντων ζώων για σφαγή από περιορισμένο πλήθος εκμεταλλεύσεων κείμενων στις περιοχές που παρατίθενται στο παράρτημα ΙΙΙ και, κατά συνέπεια, να αναπροσαρμοσθούν οι απαιτήσεις απολύμανσης. (7) Οι απαιτήσεις εξετάσεων για ταύρους ή κάπρους δότες σε κέντρα συλλογής σπέρματος κείμενα στις αναγραφόμενες στο παράρτημα ΙΙΙ περιοχές είναι δυνατόν να αποσυρθούν ενώ είναι δυνατόν να καταστεί ελαστικότερη η πιστοποίηση για ιπποειδή. (8) Η κατάσταση θα επανεξεταστεί κατά τη συνεδρίαση της μόνιμης κτηνιατρικής επιτροπής, που έχει προγραμματισθεί για τις 15-16 Ιανουαρίου του έτους 2002 και τα μέτρα θα αναπροσαρμοστούν εφόσον κριθεί αναγκαίο. (9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2001/740/ΕΚ τροποποιείται ως εξής: 1. Το άρθρο 1 σημείο 2 αντικαθίσταται από τα ακόλουθα: "2. δεν αποστέλλονται από ούτε μετακινούνται μέσω των τμημάτων της επικράτειας τα οποία αναγράφονται στο παράρτημα Ι και στο παράρτημα ΙΙ ζώντα βοοειδή, αιγοπρόβατα, χοίροι και άλλα δίχηλα ζώα· 2.1. Με την επιφύλαξη των περιορισμών διακίνησης ευπαθών ζώων εντός και μέσω της Μεγάλης Βρετανίας που εφαρμόζονται από τις αρμόδιες αρχές του Ηνωμένου Βασιλείου, και κατά παρέκκλιση από τις διατάξεις της πρώτης παραγράφου, οι αρμόδιες αρχές μπορούν να επιτρέπουν την κατευθείαν και άνευ διακοπής διέλευση δίχηλων ζώων μέσω των περιοχών που αναγράφονται στο παράρτημα Ι και στο παράρτημα ΙΙ σε κύριες οδούς και σιδηροδρομικές γραμμές. 2.2. Με την επιφύλαξη των διατάξεων της οδηγίας 64/432/ΕΟΚ(7) του Συμβουλίου και των περιορισμών διακίνησης ευπαθών ζώων εντός και μέσω της Μεγάλης Βρετανίας που εφαρμόζονται από τις αρμόδιες αρχές του Ηνωμένου Βασιλείου, και κατά παρέκκλιση από τις διατάξεις της πρώτης παραγράφου, οι αρμόδιες αρχές μπορούν να επιτρέπουν την αποστολή ζώντων χοιροειδών υπό τους ακόλουθους όρους: - τα ζώα έχουν εκτραφεί εντός των περιοχών οι οποίες προσδιορίζονται στην ενδεδειγμένη στήλη του παραρτήματος III· - η αποστολή των ζώων αυτών επιτρέπεται από τις αρμόδιες κτηνιατρικές αρχές του Ηνωμένου Βασιλείου και γνωστοποιείται τουλάχιστον τρεις εργάσιμες ημέρες πριν στις αρμόδιες κεντρικές κτηνιατρικές αρχές στο κράτος μέλος προορισμού και σε κάθε κράτος μέλος διέλευσης· - κατά τις τελευταίες 90 ημέρες δεν έχουν εκδηλωθεί εστίες αφθώδους πυρετού στην αναγραφόμενη στο παράρτημα ΙΙΙ κομητεία· - κατά τη διάρκεια των τελευταίων 30 ημερών πριν από τη φόρτωση, τα ζώα έχουν παραμείνει υπό την επιτήρηση των αρμόδιων κτηνιατρικών αρχών σε μια μόνο εκμετάλλευση ευρισκόμενη εντός των περιοχών που αναφέρονται στο παράρτημα ΙΙΙ ενώ σε ακτίνα τουλάχιστον 10 km γύρω από την εκμετάλλευση δεν έχει εμφανισθεί εστία αφθώδους πυρετού, κατά τη διάρκεια τουλάχιστον των τελευταίων 30 ημερών· - κατά τη διάρκεια των 30 τελευταίων ημερών πριν από τη φόρτωση δεν έχουν εισέλθει στην εκμετάλλευση που αναφέρεται στο τέταρτο εδάφιο ζώα ειδών ευπαθών στον αφθώδη πυρετό, με εξαίρεση την περίπτωση χοίρων προερχόμενων από προμηθεύτρια εκμετάλλευση ή προμηθεύτριες εκμεταλλεύσεις που υπόκειται(νται) σε ενιαία άδεια κατάληψης και πληροί(ούν) τις απαιτήσεις που προβλέπονται στο τέταρτο εδάφιο, περίπτωση στην οποία η εν λόγω περίοδος μπορεί να μειωθεί σε 7 ημέρες· - κατά τη μεταφορά τα ζώα αυτά δεν έρχονται σε επαφή με ζώα που δεν προέρχονται από την ίδια εκμετάλλευση αποστολής, εκτός άν όλα τα ζώα αποστέλλονται για άμεση σφαγή, περίπτωση στην οποία είναι δυνατή η συγκέντρωσή τους καθ' οδόν από όχι περισσότερες των τριών εκμεταλλεύσεις που αναφέρονται στο τέταρτο εδάφιο· - ζώα για αναπαραγωγή και απόδοση αποστέλλονται σε όχι περισσότερες από τρεις εκμεταλλεύσεις προορισμού και σε όχι περισσότερα από ένα κράτη μέλη· - τα ζώα μεταφέρονται υπό επίσημο έλεγχο με μεταφορικά μέσα τα οποία έχουν καθαρισθεί και απολυμανθεί πρίν από τη φόρτωση η τη συγκέντρωση ζώων προς αποστολή εκτός των περιοχών που αναγράφονται στο παράρτημα ΙΙΙ από εκμεταλλεύσεις αναφερόμενες στο τέταρτο εδάφιο· - στα υγειονομικά πιστοποιητικά που προβλέπονται στην οδηγία 64/432/ΕΟΚ και συνοδεύουν ζώντα χοιροειδή τα οποία αποστέλλονται από μέρη της επικράτειας του Ηνωμένου Βασιλείου τα οποία περιλαμβάνονται στο παράρτημα ΙΙΙ προς άλλα κράτη μέλη πρέπει να αναγράφονται τα ακόλουθα: ζώα που πληρούν τις διατάξεις της απόφασης 2001/740/ΕΚ της Επιτροπής, της 19ης Οκτωβρίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο." 2. Το άρθρο 2 παράγραφος 2 στοιχείο δ) πέμπτη και έκτη περίπτωση αντικαθίσταται από τα ακόλουθα: "- κατά τη διάρκεια των τελευταίων 30 ημερών πριν από τη φόρτωση ή, στην περίπτωση των εκτρεφόμενων θηραμάτων, πριν από τη σφαγή στην εκμετάλλευση δεν έχουν εισέλθει στην εκμετάλλευση που αναφέρεται στο τέταρτο εδάφιο ζώα ειδών ευπαθών στον αφθώδη πυρετό, με εξαίρεση την περίπτωση χοίρων που προέρχονται από προμηθεύτρια εκμετάλλευση ή προμηθεύτριες εκμεταλλεύσεις η(-οι) οποία(-ες) υπόκεινται σε ενιαία άδεια κατάληψης που πληροί(-ούν) τις απαιτήσεις που προβλέπονται στο τρίτο εδάφιο, περίπτωση στην οποία η εν λόγω περίοδος μπορεί να μειωθεί σε 7 ημέρες, - τα ζώα ή, στην περίπτωση εκτρεφόμενων θηραμάτων τα οποία εσφάγησαν στην εκμετάλλευση, τα σφάγια έχουν μεταφερθεί υπό επίσημο έλεγχο με μεταφορικά μέσα που έχουν καθαριστεί και απολυμανθεί πριν από τη φόρτωση ή πριν από τη συγκέντρωση ζώων προς σφαγή για αποστολή νωπού κρέατος εκτός των περιοχών που αναφέρονται ατο παράρτημα ΙΙΙ από εκμεταλλεύσεις που αναφέρονται στο τέταρτο εδάφιο στο ορισθέν σφαγείο που ευρίσκεται σε αναγραφόμενη στο παράρτημα ΙΙΙ περιοχή." 3. Στο άρθρο 6 παράγραφος 3 εδάφιο γ), στην έκτη περίπτωση προστίθενται τα ακόλουθα: "Η δοκιμασία όμως αυτή δε απαιτείται για ζώα δότες που διαβιούν σε κέντρα συλλογής σπέρματος τα οποία αναφέρονται στο τέταρτο εδάφιο και ευρίσκονται στις περιοχές που αναφέρονται στο παράρτημα ΙΙΙ." 4. Στο άρθρο 12 διαγράφεται η παράγραφος 2. 5. Στο άρθρο 13 προστίθεται η ακόλουθη νέα παράγραφος: "3. Τα κράτη μέλη διασφαλίζουν ότι κατά τις προηγούμενες 30 ημέρες δεν εξέρχονται ζώντα ζώα ευπαθών ειδών από εκμεταλλεύσεις οι οποίες είχαν δεχθεί ζώντα ζώα ευπαθών ειδών που αναφέρονται στο άρθρο 1 σημείο 2. 2. Οι αρμόδιες αρχές μπορούν να μειώνουν αυτό το χρονικό διάστημα καθήλωσης σε διάστημα όχι μικρότερο από 7 ημέρες." 6. Στο άρθρο 16 η ημερομηνία "31 Ιανουαρίου 2002" αντικαθίσταται από την ημερομηνία "28 Φεβρουαρίου 2002". 7. Το παράρτημα III αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 19 Δεκεμβρίου 2001.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2442
2181
2479
122
2106
4590
913
2200
5877

EuroVoc IDs (Expanded): 2442
2181
2479
122
2106
4590
913
2200
5877

Dataset Source: meu

Split: train